《送梅郎一首》
宋代·饶节

梅郎可爱如蜀柳，风流似是子真后。抱器来宾太学穷，五年自袖采兰手。

来时落雁摇虚弓，汗血长鸣西北风。自誓坏韩复蠹魏，可怜一无咫尺功。

我亦数奇困竿累，玉山冰川失眼底。永嘉堂上闻阿连，堕食正冠为君起。

君今制衣作行具，何以赠之白鹭羽。殷勤持□重似人，漠漠深藏饱鱼蠹。

船头逢逢奏晓鼓，卷帘卧看春江雨。到家春温雁且北，寄声布帆无恙不。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。